# Claire Chazal

Claire Chazal (Thiers, Puy-de-Dôme, 1956ko abenduaren 1a) frantziar kazetaria da. 1991. eta 2015. urteen artean, ostiral gaueko eta asteburuetako telebista-albistegiak aurkeztu zituen TF1 katean. 2016ko urtarrilaren 18tik, Entrée libre France 5 programa aurkeztu du (Passage des arts saioa ordezkatu zuena).

## Bizitza
### Gaztaroa

1956ko abenduaren 1ean jaioa, hauek zituen guraso: Jean Chazal, maisu bihurtu zen doitzailea, eta, gero, enarka, Kontuen Auzitegiko magistratua, eta Josette Rongérard, letretako irakasle bihurtu zen maistra. Claire Chazal ez zen bere jaioterrian, Thiersen (Auvernia) bizi, baina han pasatzen zituen bere eskola-oporrak. Dantza klasikoa egin zuen hamabost urtez.
Philippe Chazal anaia zaharrena telebista gizona zen, Arte telebista-katearen zuzendaritzan egondakoa.
Chazal familia Mirabeau kalean bizi izan zen (Parisko 16. barrutia). Auzoan dagoen Jean-de-La-Fontaine bigarren hezkuntzako eskolako ikaslea izan zen Claire. 17 urterekin, lizentziatura zientifiko bat lortu zuen 'ongi' aipamenarekin, eta, 1978an, HEC Parisen graduatu zen, Parisko Unibertsitatea II - Panthéon-Assas unibertsitatean ekonomiako DEA (Diplôme d'Études Approfondies) bat lortu aurretik.
Bitan aurkeztu zen ENAn (École Nationale d'Administration), eta bietan huts egin zuen.

### Kazetari ibilbidea
#### Prentsan

1980an, Claire Chazalek laneko kobratzen duen kazetari karrera hasi zuen kazetari gisa, Europe 1erako eta L'Usine nouvelle eta Expansion aldizkarietarako, eta, 1981ean, Philippe Tessonen Le Quotidien de Paris egunkarirako, zeinak irakatsi baitzion lanbidea. 1985ean, Émilek (1888-1967) eta Robert Servan-Schreiberrek (1880-1966) sortutako Les Échos finantza egunkariko ekonomia atalean lagundu zuen.

#### Irratian

2006ko irailetik 2018ko ekainera arte, Radio Classique irratian, “L'interview de Claire Chazal” irratsaioa egin zuen, non aktualitate kultural eta artistikoko pertsona bat elkarrizketatzen zuen ostiralero.

#### Antenne 2 katean

1988an, Claire Chazal Antenne 2 kateko ekonomian espezializatutako erreportari handi izendatu zuten, prentsa idatzian zazpi urtez aritu eta gero. Batzuetan, Antenne 2ren albistegietako edizioetan agertzen zen, esaterako Burtsaren gorabeheren berri emateko Brongniart jauregitik.
1989ko abenduaren 25ean, goizeko 7:30eko albistegia aurkeztu zuen Télématin magazinean, Antenne 2n. Lionel Cassan animatzaileak iragarri zuen. 1990eko irailetik 1991ko udaberrira arte, kate berean, egunero aurkeztu zuen gaueko albistegia, zeinaren ordutegia egunero aldatzen baitzen.
1991ko udaberrian, Patrick Le Lay TF1eko presidenteak eta Etienne Mougeotte presidenteordeak katearen irudia aldatu nahi izan zuten, eta emakumearen presentzia areagotu. Horrela errekrutatu zuten Claire Chazal, kateko albistegiaren asteburuko 13:00etako eta 20:00etako edizioak aurkezteko, Ladislas de Hoyosen ordez, zeinak urtebete igaro zuen abistegiak aurkezten.

#### TF1en
##### Albistegia eta erredakzioa

1991ko abuztuaren 16tik aurrera, astebururo aurkeztu zituen TF1eko albistegiak: 20:00etan ostiral, larunbat eta igandeetan, eta 13:00etan larunbat eta igandeetan.
1991ko azaroaren 25ean, TF1en lanean ari zela, telebista-albistegietako aurkezle onenaren (Antenne 2ko albistegiarentzat) 7 d'or-arekin saritu zuten.
Claire Chazal 1997an izendatu zuten TF1eko informazio-buru. 2006an, TF1eko informazioaren erredakzioko zuzendari laguntzaile izendatu zuten, erreportajeen arduradun.
Hainbat kazetarik behin-behinean ordezkatu izan dute Claire Chazal, asteburuetako albistegietan, oporrak eta lizentziak hartu izan dituenean, hala nola Jean-Claude Narcy, Béatrice Schönberg, Anne de Coudenhove, Catherine Nayl, Thomas Hugues, Laurence Ferrari, Anne-Sophie Lapix, Julien Arnaud, Anne-Claire Coudray (amatasun-bajan zegoela egin zion ordezkapena).
2015eko irailaren 7an, TF1ek ofizialki iragarri zuen Claire Chazalek ez zituela gehiago albistegiak aurkeztuko asteburuetan. Anne-Claire Coudrayk ordezkatu zuen 2015eko irailaren 18tik aurrera. Irailaren 13an, Claire Chazalek aurkeztu zuen azken albistegian, TF1 izandako aurkezle ibilbideari buruzko laburpen bat zabaldu zuten. Albistegiaren amaieran, eskerrak eman zizkien ikus-entzuleei: “24 urtez nirekiko leialak izan izana eskertzea baino ez zait gelditzen. Oso pozik eta harro nago horiek aurkeztu izanaz. Elkarrekin ehundu genuen, nik uste, oso lotura indartsua eta oso baliotsua niretzat”, eta tristura izugarria sentitzen zuela adierazi zuen. Azken albistegi hura 10 milioi ikuslek baino gehiagok jarraitu zuten, oso audientzia handia.
Hilean 120.000 euro gordin inguru jasotzen zituen 2015ean, TF1en albistegia aurkezteagatik.

##### Telebista-saioen aurkezpena

2010eko urritik 2015eko irailera, Reportages TF1eko erredakzioko albisteen magazina aurkeztu zuen, larunbatero, 13:00etako albistegiaren ondoren, baita igandetan ere, 2014ko maiatzetik aurrera. Horrez gain, 2015eko urtarriletik irailera, larunbatetan eta igandeetan 13:00etako albistegiaren ondoren emititzen zuten Grands Reportages aurkeztu zuen. Bi emanaldi horien erredakzio zuzendaria ere izan zen. Magazin horiek aurkezteari utzi zion, albistegiekin batera.
Claire Chazalek TF1eko hauteskunde gauak ere animatzen zituen (hauteskunde presidentzialak, legegileak, erregionalak, udalekoak, europarrak, erreferendumak, kantonalak). Alboan izan zituen, aldian-aldian, Patrick Poivre d'Arvor, Laurence Ferrari, Gilles Bouleau, Gerard Carreyrou, François Bachy, Brice Teinturier eta beste hainbat aholkulari eta pertsona politiko ezagunek inguratu zuten.
Errepublikako presidenteak ere elkarrizketatu zituen: Nicolas Sarkozy presidentea Patrick Poivre d'Arvorrekin elkarrizketatu zuen, 2007ko ekainaren 20an, 2010eko azaroan, Michel Denisot eta David Pujadasekin batera, 2012ko urtarrilean Laurent Delahousserekin duoan. 2013ko uztailaren 14an, Laurent Delahousserekin batera, François Hollande presidentea elkarrizketatu zuen, eta, 2015eko uztailaren 14an, David Pujadasekin.

#### Pink TVn

2004tik 2007ra, Claire Chazalek Je/nous de Claire eztabaida emankizuna aurkeztu zuen, Pink TV telebista-katean, 2004an Pascal Houzelot lagunarekin abian jartzen lagundu zuena. Kate horretan bertan animatu zuen Face à Pink, garai berean.

#### France Télévisions-en

TF1 utzi eta 4 hilera, Claire Chazal France Télévisions-era itzuli zen. 2016ko urtarrilaren 18tik aurrera, Entrée libre magazin kulturala aurkeztu zuen astelehenetik ostiralera 20:15ean France 5en, Laurent Goumarren tokian. Frédéric Lodéonekin, les 23e Victoires de la musique classique aurkeztu zuen 2016ko otsailaren 24an.
2016ko irailaren 3an, France Info-ren eguraldi-programa aurkeztu zuen, eszepzionalki, etengabeko informazioko telebista-kate publikoaren lehen hilabetea zela eta. Kate berean, Soyons Claire magazinean elkarrizketa bat egin zuen 2017tik.
2017ko azaroaren 4an, eszepzionalki, Christine Angoten ordezkatu zuen kronikagile gisa, Yann Moixekin batera On n'est pas couché saioan, France 2 katean.
2019ko irailetik, France 5en, Passage des arts aurkezten du, Entrée libre saioaren jarraipenean, ikuskizun biziari eskainitako eguneroko programa. 2021etik 2023ra, Passage des arts katez aldatu, eta France 2n ematen dute igande gauero.

### Sintesia

* 1989: Télématin albistegia, Antenne 2
* 1990-1991: arratseko albistegia, Antenne 2
* 1991-2015: TF1eko albistegiak
* 2004-2007: Je/Nous de Claire, Pink TV
* 2004-2007: Face à Pink, Pink TV
* 2010-2015: Reportages, TF1
* 2015: Grands Reportages, TF1
* 2016: Les Victoires de la musique classique, France 3
* 2016-2019: Entrée libre, France 5
* 2017-2021: Soyons Claire, France Info
* 2017: On n'est pas couché, France 2: kronikagilea
* 2019-2023: Passage des arts, France 5 eta gero France 2
* Depuis 2021: Le Grand Échiquier, France 3
* 2022: Veillée pour l'Ukraine, Culturebox, Arnaud Laporterekin
* 2023: Voyage en langue française, France 2, Michel Fieldekin
* 2024tik: Au Bonheur des Livres, Public Sénat

## Bizitza pribatua

1995eko apirilaren 29an, Claire Chazalek François izeneko semea izan zuen, Patrick Poivre d'Arvor-ekin izandako harreman baten ondotik. Azken horrek 2005ean aitortu zuen haurraren aita zela, Confessions liburuan.
2000ko martxoan, Xavier Couture TF1 kateko zuzendari nagusi albokoarekin ezkondu zen, Parisko 7. barrutiko udaletxean, bihotzeko prentsako, Paris politikoko eta ikuskizuneko begi guztiak gainean zituela. Bikotea 2003ko apirilean banandu zen, eta urte hartan bertan dibortziatu.
2003tik 2007ra, Philippe Torreton aktorearekin bizi izan zen.
2007tik 2015era, Arnaud Lemaire modelo eta animatzailearekin bizi izan zen. Urte hartako ekainean iragarri zuen bananduko zirela.
2021eko abuztuaren 6an, Roschdy Zem aktorearekin bikotean zegoela iragarri zuen Voici aldizkariak, eta gezurtatu egin zuen abenduaren 9an Paris Match aldizkariko erreportaje batean.

## Konpromisoa

2007ko martxoan, beste bost kazetarirekin batera (Tina Kieffer, Marie Drucker, Laurence Ferrari, Béatrice Schönberg eta Mélissa Theuriau), “La Rose” operazioa abiarazi zuen UNICEFekin, neskatoei hezkuntzan sartzen laguntzeko: “Toutes à l'école!” elkartea.
Claire Chazal Parisko CFTCren zerrendako burua izan zen, 2008ko abenduaren 3ko prud'hommes hauteskundeetan.

## Antzerkia

2007ko martxoaren 13tik ekainaren 19ra, astean behin agertu zen, astearteetan, 19:00etan, Parisko Petit Théatreko eszenan, Marcelle Sauvageoten Laissez-moi irakurtzeko. Petit Montparnassen Le Journal d'Helen testua irakurri zuen, 2008ko otsailaren 12tik apirilaren 22ra, 19:00etan.
2018an, Peau d'ane ikuskizunean parte hartu zuen, eta narratzailea izan zen.

## Filmografia
### Zinema

Claire Chazal zenbait filmetan agertzen da, bere kazetari paperean gehienetan.
* 1998: Paparazzi, Alain Berberian: berau
* 2001: Absolument fabuleux, Gabriel Aghion: une spectatrice du défilé
* 2004: Le Grand Rôle, Steve Suissa: berau
* 2007: Pars vite et reviens tard, Régis Wargnier: berau
* 2009: Le code a changé, Danièle Thompson: berau
* 2011: La Proie, Éric Valette: berau
* 2011: JC... Comme Jésus Christ, Jonathan Zaccaï: berau
* 2012: Stars 80, Frédéric Forestier eta Thomas Langmann: berau
* 2012: Mais qui a retué Pamela Rose?, Kad Merad eta Olivier Baroux: berau
* 2013: Les Gamins, Anthony Marciano: berau
* 2013: Les Profs, Pierre-François Martin-Laval: berau
* 2013: La Marque des anges, Sylvain White: berau
* 2016: Le Monde de Dory: berau
* 2018: La Ch'tite Famille: berau
* 2019: Toute ressemblance..., Michel Denisot: berau

### Telebista

Claire Chazal zenbait telefilmetan agertzen da, bere kazetari paperean gehienetan.
* 1995: Les Cordier, juge et flic (telesaila) - Cécile mon enfant atala
* 2016: Narcos (telesaila): berau (1992ko artxiboko irudiak)
* 2018: Le Mort de la plage, Claude-Michel Romeren telekonferentzia: Évelyne Leroy-Vidal
* 2024: Fiasco (telesaila) - 4. atala: berau

### Telebista-programak

* 2007ko otsaila: Les Stars se dépassent pour Ela, Arthurrek aurkeztutako programa (TF1): Ela elkartearen aldeko parte-hartzea: aldizkariaren zuzendaria / dantzaria
* 2015eko ekaina: Le Divan de Marc-Olivier Fogiel (France 3)
* Qui veut gagner de millions? (elkarteentzako saio berezia) (TF1): hainbat aldiz hautagai

## Argitalpenak
### Audio-liburua

* Cher Diego, Quiela t'embrasse, Elena Poniatowska, emakumeen edizioa, c«Bibliothèque des voix» bilduma, 2008.

### Liburu idatziak

* 1993: Balladur, biografia, Flammarion.
* 1997: L'institutrice, eleberria, Plon edizioak. 2000n, Voici aldizkariak tranpa bat ezarri zien hainbat editoreri: L'institutrice-n eskuizkribua bidali zien, pixka bat ukituta, eta Claire Chazalen izenik gabe. Denek, salbuespenik gabe, uko egin zioten argitaratzeari, baita haren editoreak ere, Plonek. Urte berean, Henri Helmanek telesail batera egokitu zuen eleberria, Claire Borotra rol nagusian, eta aktore hauekin: Georges Corraface, Matthieu Rozé, Catherine Salviat... Telefilmak TBko film onenaren 7 d'or saria jaso zuen.
* 2001: À quoi bon souffrir?, eleberria, Plon.
* 2018: Puisque tout passe, biografia, Grasset.

## Sariak
### Omenaldiak

TF1eko Club Dorothée emakizuneko Les Musclés musika taldeak Claire Chazal abestia eskaini zion 1995ean, La Bombe atomique albumean.
Phenomenal Club musika elektronikoko taldeak bere izena aipatu zuen Il est vraiment phénoménal abestian, 1997an («Il mériterait, il mériterait, il mériterait d'être dans le journal, la la la la la (...), dans le journal... dans le journal... dans le journal de Claire Chazal!» / “Mereziko luke, mereziko luke, mereziko luke albistegian egotea, la la la la (...), albistegian... Claire Chazalen albistegian!»).

### Sariak

* 1991: 7 d'or, albistegi-aurkezle onenari
* 1998: Lauréate du Prix Roland-Dorgelès
* 2003: Lauréate du Prix Richelieu.
* 2009: Trophée des femmes en or: ohorezko trofeoa*

### Dekorazioak

2003ko abenduaren 31n, Claire Chazal “zaldun izendatu” zuten Ohorezko Legioaren Ordena Nazionalean, “telebista-kate bateko informazio-zuzendari laguntzaile, telebista-egunkari bateko aurkezle; jarduera profesionaletan 24 urte”. 2004ko ekainaren 8an "ordenaren zaldun" egin zuten, eta, 2022ko uztailaren 13an, "kazetari, telebista aurkezle" gisa "ordenaren ofizial mailara igo" zuten.
2022ko apirilaren 15ean, Arteen eta Letren Ordenako ofizial izendatu zuten.

## Erreferentziak

* ↑ Fichier des personnes decedees. .
* ↑ Marie-Laure Delorme. (19 mai 2010). Claire Chazal: Pour l’amour des livres. .
* 1 2 Biographie Claire Chazal. .
* 1 2 Danièle Georget. (16 avril 2015). Le chagrin de Claire. ..
* ↑ Jeanne Bordes. (7 janvier 2007). Claire Chazal : "J'ai besoin de me sentir bien dans mon corps". .
* ↑ Philippe Chazal reste sur Arte. Txantiloi:1er novembre 2008.
* ↑ Marie Bernard, Claire Chazal, une passion française, Editions du moment, 2014.
* ↑ Laurent Neumann, Les dieux de la télé existent, je les ai rencontrés, Plon, 1995.
* ↑ Biographie Claire Chazal. .
* 1 2 A.M. (17 août 2011). La présentatrice de TF1 a fêté hier ses vingt ans d’antenne. .
* ↑ Biographie Claire Chazal. .
* ↑ «Ces moments cultes en télé: les débuts de Claire Chazal» lavenir.net 2017.
* ↑ «VIDEO. Quand Claire Chazal présentait son premier JT sur Antenne 2» Franceinfo 2015-09-13.
* ↑ «VIDEO - Quand Claire Chazal présentait... le JT de "Télématin" en 1989 sur Antenne 2» LCI 2015.
* ↑ Claire Chazal, 20 ans de JT. 16 août 2011.
* ↑ La "tristesse" de Claire Chazal pour son dernier JT sur TF1. .
* ↑ Les au revoir de Claire Chazal sur TF1. .
* ↑ Que gagnent les journalistes ? Entre précarisation et salaires faramineux. ..
* ↑ Victoires de la musique classique : Claire Chazal et Frédéric Lodéon, ambassadeurs du classique à la télévision. .
* ↑ VIDEO. Quand Claire Chazal joue les présentatrices météo sur franceinfo.fr, le 03 septembre 2016.
* ↑ Claire Chazal reconvertie en Miss Météo pour franceinfo tvmag.lefigaro.fr/programme-tv/claire-chazal-reconvertie-en-miss-meteo-pour-franceinfo_566c6474-7278-11e6-ac5c-63a934f078a7/.
* ↑ Photo Chazal-Torreton : Paris-Match condamné. 15 octobre 2003.
* ↑ Claire Chazal la force tranquille, Paris Match 30 octobre 2008
* ↑ Perrine Stenger. (22 août 2014). Toujours fou amoureux de Claire Chazal, Arnaud Lemaire raconte leur couple. .
* ↑ Caroline Rochmann, « Claire Chazal: "Le Mariage me fait fantasmer" » sur Paris Match, 10 juin 2015
* ↑ Claire Chazal se confie sur sa vie sentimentale audacieuse sur La Libre Belgique, 10 juin 2015
* ↑ Match, Paris. Claire Chazal : «Je crois au hasard des rencontres». ..
* ↑ Claire Chazal en couple, découvrez qui est le célèbre acteur français qui partage sa vie, Voici 06 août 2021
* ↑ http://www.toutes-a-l-ecole.com/
* ↑ Claire Chazal tête de liste Prud'hommes pour la CFTC PARIS, cftc-paris.com, 31 octobre 2008.
* ↑ Le Journal d'Helen.
* ↑ Quand Claire Chazal fait un gros bide, Le Nouvel Observateur, 15 mai 2010.
* ↑ RTL2 le 16/09/2015 à 08h10
* ↑ liste des lauréats du prix richelieu. .
* ↑ Nomination dans l'ordre des Arts et des Lettres – hiver 2022. ..

## Bibliografia

* Marie Bernard, Claire Chazal, une passion française, Du Moment, 2014.
* Patrice Gascoin-ek jasotako iruzkinak, “Claire Chazal: Un moment d'exaltation et de plaisir”, TV Magazine, Paris, Le Figaro, 2018ko urriaren 14a.

## Kanpo estekak

* Datuak: Q452106
* Multimedia: Claire Chazal / Q452106